ΓΡΑΠΤΗ ΕΡΩΤΗΣΗ E-2322/99

υποβολή: Daniela Raschhofer (NI) προς την Επιτροπή

(13 Δεκεμβρίου 1999)

Θέμα: Συμφωνία για την επιστημονική και τεχνολογική συνεργασία μεταξύ ΕΕ και Δημοκρατίας της Αργεντινής

Η Επιτροπή προτείνει τη σύναψη επιστημονικής και τεχνολογικής συμφωνίας με τη Δημοκρατία της Αργεντινής. Στο πλαίσιο αυτής της συμφωνίας πρέπει να ενταθεί η συνεργασία και η ανταλλαγή απόψεων στον τομέα της έρευνας και της ανάπτυξης.

Όπως διαπίστωσε ήδη και η Επιτροπή Προϋπολογισμών απαιτούνται περισσότερες και ακριβέστερες πληροφορίες σχετικά εκ μέρους της Επιτροπής.

Τίθενται τα ακόλουθα ερωτήματα, χωρίς την απάντηση των οποίων δεν είναι δυνατή οποιαδήποτε σοβαρή επεξεργασία:

1. Ποια είναι η χρηματοδοτική συμβολή των Αργεντινών εταίρων στις ερευνητικές δραστηριότητες;

2. Υπάρχουν αναλύσεις της ωφέλειας και της αποδοτικότητας του κόστους για τέτοιες διεθνείς συμφωνίες συνεργασίας; Αν ναι, τι προκύπτει από αυτές;

3. Σε ποιο βαθμό απασχολούνται στο πλαίσιο αυτής της συμφωνίας συνεργασίας επιστήμονες και ερευνητές ήπάλληλοι και άλλοι εργαζόμενοι;

4. Περιλαμβάνει αυτή η συμφωνία και έρευνα στο χώρο της βιοτεχνολογίας ή της πολεμικής βιοτεχνολογίας;

Κοινή απάντηση του κ. Busquin εξ ονόματος της Επιτροπής στις γραπτές ερωτήσεις E-2322/99, E-2323/99 και E-2324/99

(11 Ιανουαρίου 2000)

Για όλα τα έργα επιστημονικής και τεχνολογικής συνεργασίας που αναλαμβάνονται στο πλαίσιο των διάφορων αυτών συμφωνιών, οι εταίροι των τρίτων ενδιαφερόμενων κρατών πρέπει να εξασφαλίζουν τη χρηματοδότηση των ιδίων δαπανών για την έρευνα.

Ως εκ τούτου, δεν χορηγείται ουδεμία κοινοτική χρηματοδότηση σε εταίρους των εν λόγω κρατών στο πλαίσιο αυτών των συμφωνιών. Ωστόσο, σύμφωνα με τις αποφάσεις του Συμβουλίου και του Ευρωπαϊκού Κοινοβουλίου και όπως συνέβαινε πριν την έναρξη ισχύος των εν λόγω συμφωνιών, η Κίνα και η Αργεντινή παραμένουν επιλέξιμες για οιαδήποτε κοινοτική χρηματοδότηση στο πλαίσιο του ειδικού προγράμματος «Έρευνα για την ανάπτυξη»" όσον αφορά τη Ρωσία, αυτή θα συνεχίσει να δέχεται κοινοτικές χρηματοδοτήσεις για δραστηριότητες INCO-Copernicus και INTAS, ακόμη και μετά την έναρξη ισχύος της συμφωνίας.

Οι συμφωνίες συνεργασίας Ε&Τ ανάμεσα στη Δημοκρατία της Αργεντινής, τη Δημοκρατία της Κίνας και τη Δημοκρατία της Ρωσίας δεν συνεπάγονται, αυτές καθαυτές, επιπλέον δαπάνες για τον κοινοτικό προϋπολογισμό, πέραν των δαπανών διαχείρισης των εν λόγω συμφωνιών. Δεν έχει πραγματοποιηθεί, έως σήμερα, ολοκληρωμένη ανάλυση κόστους/αποδοτικότητας για τις λοιπές συμφωνίες συνεργασίας στον επιστημονικό και τεχνολογικό τομέα.

Ωστόσο, πραγματοποιούνται και θα πραγματοποιηθούν και μελλοντικά αξιολογήσεις στο επίπεδο των μέσων και/ή των σχεδίων συνεργασίας με την Αργεντινή, την Κίνα και τη Ρωσία, καθώς και για τις λοιπές ισχύουσες συμφωνίες.

Οι συμφωνίες με την Αργεντινή και την Κίνα προβλέπουν ρητά τη διενέργεια τέτοιου είδους αξιολογήσεων ανά τακτά χρονικά διαστήματα, δεδομένου ότι η ανανέωση των συμφωνιώνπόκειται στα αποτελέσματα των εν λόγω αξιολογήσεων.

Οι εν λόγω συμφωνίες αφορούν άμεσα τους επιστήμονες και τους ερευνητές της Κοινότητας, δεδομένου ότι τους παρέχουν τη δυνατότητα επιστημονικών και τεχνολογικών συνεργασιών με τους ομολόγους τους των ενδιαφερόμενων τρίτων κρατών, καθώς και να προβαίνουν στην ανταλλαγή ιδεών, εμπειριών και ικανοτήτων. Οι εν λόγω συνεργασίες και ανταλλαγές μπορούν, εξάλλου, να οδηγήσουν στην ενίσχυση του ανθρώπινου ερευνητικού δυναμικού στην Κοινότητα.

Όσον αφορά τους μόνιμους και λοιπούςπαλλήλους της Επιτροπής, αυτοί είναι επιφορτισμένοι με την ενημέρωση των επιστημονικών κοινοτήτων όσον αφορά τις δυνατότητες παρακολούθησης και αξιοποίησης των συνεργασιών που προσφέρει η συμφωνία, ιδίως με τη συμμετοχή τους στις εργασίες της εκάστοτε μεικτής επιτροπής καθοδήγησης, η οποία συστήνεται προκειμένου να θέσει σε εφαρμογή τις εν λόγω συμφωνίες" εν συνεχεία,ποβάλλουν έκθεση στα μεικτά όργανα, τα οποία είναι επιφορτισμένα με την παρακολούθηση του συνόλου των σχέσεών τους με την Κοινότητα.

Οι συμφωνίες συνεργασίας Ε&Τ αφορούν αποκλειστικά τις πολιτικές δραστηριότητες έρευνας και συμπεριλαμβάνουν την έρευνα στον τομέα της βιοτεχνολογίας. Όσον αφορά τη Ρωσία, ο τομέας της βιοτεχνολογίας δεν αναφέρεται ρητά στη συμφωνία, αλλά συμπεριλαμβάνεται, όντως, σιωπηρά, στο μέτρο που τόσο η βιοϊατρική έρευνα όσο και ηγεία, που εξαρτώνται ολοένα και περισσότερο από τον εν λόγω τομέα, αναφέρονται ρητά.